<classify> Tanasha Donna alitua Kenya pamoja na mwanawe Machi 24 baada ya kubainika kuwa uhusiano wake na msanii Diamond Platnumz uliingia mchanga. Hii ni siku chache tu baada ya Tanasha mwenyewe kuyakana madai kuwa uhusiano wao ulikuwa unakumbwa na matatizo na kusistiza kuwa uhusiano wake na Mondi u imara na wala hautikiswi. Tofauti zao zilianza kuwa bayana pale Mondi alipoamua kuitoroka hafla yake ya kipekee ya uzinduzi wa kanda ya mpenziwe huyu nchini Kenya akidai kuwa alikuwa na suala la dharura humu Tanzania. Tofauti kati ya Diamond na mpenziwe imeibua hisia kali mitandaini wengi wakimlaumu Tanasha kwa kujiingiza katika uhusiano huo kama kipofu licha ya kuona jinsi msanii huyu alivyowatema wapenziwe wa awali. Sasa yupo shabiki mmoja ambaye ameamua kumpigia goti mamake Dangote akitaka aingilie kati na kuwapatanisha Mondi na Tanasha. Mama dinyooo.. site A post shared by Sandrah...! mama_dangote on Mar 9, 2020 at 1:07am PDT Ikimbukwe kuwa uhusiano wa Mondi na Tanasha ulipoanza, mamake Mondi alikuwa katika mstari wa mbele akimsifia mrembo huyo na hata kumshauri mwanawe kufunga naye pingu za maisha rasmi. Lakini baada ya uhusiano huo kusambaratika, fununu zimetokea zikidai kuwa mama Mondi ni kati ya walioandaa hafla kusherehekea kusambaratika kwa uhusiano huo. Swali ni je, mama Dangote ana uwezo wa kumshawishi mwanawe akamkubali Donna tena, na je, iwapo Mondi atakubali kurudiana na Donna, je Donna mwenyewe atakubali. Isisahaulike kuwa muda mfupi baada ya kubainika kuwa Donna na Mondi walitofautiana, Donna alijitokeza wazi na kusimulia jinsi Mondi alivyokuwa akimtumia vibaya. Nam, licha shabiki huyo kuwaomba wawili hao kurudiana, wapo wengi waliojitokeza na kumkashifu na kumshambulia Donna wakimshauri kutorea kabisa kwao Kenya na kuanza shughuli ya kumlea mwanawe pasi kumhusisha Mondi. Kutokana na picha ambazo Dona amekuwa akipakia mitandaoni baada ya kuachana na Mondi, ni bayana hajuti kwa hatua aliyoichukua. Picha hizo zote zinamuonyesha akifurahia maisha yake akiwa huru.  <topic>: burudani 